Lousitaneal on projekt, millega käime kolm nädalat ümbruskonna erinevates koolides keskkonnaalaseid tunde andmas. Iga päev kolmes erinevas koolis. Olen käinud  koos Isabeliga 3 päeva. Ja see on piisav. Kuna ma veel keelt piisvalt hästi ei räägi, on need minu jaoks lihtsalt "naerata ja aita, millega saad" tunnid. Pean leppima sellega, et ei saa olla väga kasulik. See on raske, sest olen loomuselt asjade vedaja ja organiseerija.  Siiski, koolides käik paneb mind mõtema selle üle, et ise küll enam koolis tagasi ei tahaks olla. Õpilasena ei tundunudki see eriti jube, kuid õpetajana on ikka imelik küll neid lapsi vaadata. Hoopis teine vaatepunkt.  Väikestega on raske, sest nad on üliaktiivsed ning rahmeldavad pidevalt ringi. Karjuvad läbisegi ning ei saa eriti aru, miks näiteks mina ei räägi nendega eriti head keelt. Nende plusspunktiks on se, et nad on rohkem motiveeritud tegevustega kaasa lööma. Suurtematega on raskem, sest nende motivatsioon pole nii suur. Kuid see-eest on nad rahulikumad ja võtavad asju rohkem mõistusega. Eile tulid ühel tüdrukul klassi ees pisarad silma, sest teised olid talle valmistanud raamatu (see on osa nende tundide programmist - iga nädal valmistatakse ühele klassikaaslastest üllatus). Ühes tehnikakutsekoolis on üks klass täis 17-aastaseid poisse. Nad on kõik väga edevad ja "naljamehed", kuid tunduvad rohkem intelligentsed, kui ühed teised kutseka õpilased   (see teine kutsekas näeb välja nagu vangla - seinte peal olid haakristid ning akende ees trellid. Kui sisenesime, siis tegid nad parasjagu powerpointi esitlust boyfriendidest-girlfriendidest. Päris muigama pani küll, millest see koosnes…). Peale seda kogemust tunnen küll, et õpetaja olla ma küll ei tahaks. Kohati naudin seda, sest mulle meeldib tähelepanu, kuid enamasti on see ikka närvesööv töö küll. Eelistan asja rahulikult võtta. Närvid ei  ole rikkumiseks.    P.S Eile sõitsin esimest korda Portugalis autoga. Mägedes sõitmine tundub algul jube küll, kuid kui kõikide tõusude-laskumistega ning pidevate slaalomitega ära harjuda, polegi nii jube.    P.P.S Olen vist kyll 6nnet2he all syndinud, et mul on Eestis olemas nii toredad s6brad! Tuhat kalli teile! Ilma teieta oleks siin olemine poole raskem.